Ward Ruyslinck

Raymond De Belser (17 Junie 1929 - 3 Oktober 2014), wat ook onder die skuilnaam Ward Ruyslinck geskryf het, was 'n Vlaamse skrywer. Hy was die seun van Leo De Belser en Germaine Nauwelaers. Sy vader was bibliotekaris by 'n oliemaatskappy, en Ruyslinck het in 'n Rooms-Katolieke gesin grootgeword. Gedurende die Tweede Wêreldoorlog het die gesin na Mortsel verhuis.

 Vroeë lewe 
Ruyslinck is in Berchem gebore. Op 12-jarige ouderdom het hy 'n roman getiteld Vaargeulen geskryf. Sy vader, wat self die roman Gepantserde Beschaving geskryf het, het sy seun se roman na Stijn Streuvels gestuur, wat die roman ongelees teruggestuur het, maar met 'n gepaardgaande brief vol lofprysinge. Die manuskrip het tydens 'n lugaanval in 1943 wat hul huis verwoes het verlore geraak. Hy het 'n aantal gedigte en verhale geskryf, waarvan sommige in die koerant Het Vlaamsche land gepubliseer is.   

Nadat hy in 1947 hoërskool voltooi het, het hy die Universiteit van Gent bygewoon om Germaanse filologie te studeer. Hy het egter na 'n jaar uitgeval, wat volgens hom die gevolg was van die impak op wat sy broer se dood in 1948 op hom gehad het. Hy het vyf gedigte ter geleentheid van sy broer se dood geskryf wat onder familie en vriende versprei is.

 Loopbaan 
Hy het as vertaler by 'n reisagentskap en by 'n oliemaatskappy gewerk. Hy is ook aangestel as kurator van die skilderyversameling van die Plantin-Moretus Museum in Antwerpen.

Hy het met Alice Burm getrou, en saam het hulle een seun genaamd Chris gehad.

Sy digbundel, Fanaal in de mist (1956), is bekroon met die Poëzieprijs der Algemene Kunstkamer in België. In 1957 het hy die kortverhaal De ontaarde slapers gepubliseer, wat oor een van sy hooftemas handel - die ongelyke stryd tussen individue en hul gemeenskappe.

Sy mees gelese boek, Wierook en tranen, is in 1958 gepubliseer. In 1961, met die publikasie van die roman Het dal van Hinnom, het sy paaie met dié van die kerk en samelewing geskei. In 1964 het hy na Pulle verhuis en die roman Het reservaat geskryf wat handel oor die illusie van individuele vryheid. Hy het die Prijs voor Letterkunde van de Vlaamse provincies vir hierdie werk gewen. In 1966 het hy die bittersoet sprokiesverhaal Golden Ophelia geskryf.

Gedurende die sestiger- en sewentigerjare het hy baie gereis om navorsing te doen vir tydskrifartikels en Pole, die Sowjetunie, Kanada en Argentinië besoek. In 1975 het hy lid geword van die Koninklike Akademies vir die Wetenskappe en Kunste in Belgie, en in 1985 het hy president daarvan geword. In 1980 is hy bekroon met die eerste Europalia- prys vir sy gehele oeuvre.

Ruyslinck het in 1984 afgetree. Na die selfmoord van sy vrou in 1990 het hy na Meise verhuis om by sy minnares Monika Lo Cascio te gaan woon. Ward Ruyslinck en Monika Lo Cascio het in 1992 saam die outobiografiese roman De speeltuin geskryf.

Ruyslinck se werk kombineer maatskaplike toewyding met 'n pessimistiese lewensbeskouing, humor en satire. Verskeie van sy werke is vir die verhoog verwerk. De slakken, Golden Ophelia en Wierook en tranen is vir film verwerk.

Ruyslinck, wat aan Alzheimersiekte gely het, is op 3 Oktober 2014 in 'n aftreeoord in Meise oorlede. Schrijver Ward Ruyslinck overladen

 Bibliografie 
Engels

 The depraved sleepers en Golden Ophelia. Boston, Twayne Publishers, 1978. (Vertaling van De ontaarde slapers en Golden Ophelia, deur Ralph Baden Powell & David Smith). 
 The reservation. Londen, Owen, 1978. (Vertaling van Het reservaat, deur David Smith.) 
 Golden Ophelia. Londen, Owen, 1975. (Vertaling van Golden Ophelia, deur David Smith.) 
 The deadbeats. Londen, Owen, 1968 (Vertaling van De ontaarde slapers, deur Ralph Baden Powell)

Nederlands
 1951 - De citer van Tijl
 1952 - Het huis onder de beuken
 1953 - De essentie van het zwijgen
 1956 - Fanaal in de mist
 1957 - De ontaarde slapers
 1958 - Wierook en tranen
 1959 - De madonna met de buil
 1961 - Het dal van Hinnom
 1962 - De stille zomer
 1964 - Het reservaat
 1965 - De paardevleeseters
 1965 - Drek- en driftliteratuur
 1966 - Golden Ophelia
 1968 - Het ledikant van Lady Cant
 1969 - De Karakoliërs
 1970 - De apokatastasis of het apocriefe boek van Galax Niksen
 1971 - De krekelput
 1971 - Neozoïsch. Parapoëtische montages
 1972 - De heksenkring
 1973 - De verliefde akela
 1974 - Het ganzenbord
 1976 - In naam van de beesten
 1977 - De sloper in het slakkehuis
 1977 - Valentijn van Uytvanck
 1978 - Op toernee met Leopold Sondag
 1979 - Alle verhalen
 1980 - Wurgtechnieken
 1981 - Open brief aan de gevoelsafschaffers
 1982 - De boze droom het medeleven
 1983 - Leegstaande huizen
 1983 - Open beeldboek
 1985 - De uilen van Minerva
 1987 - Stille waters
 1988 - Hunkerend gevangen
 1989 - IJlings naar nergens
 1992 - De speeltuin
 1993 - De claim van de duivel
 1995 - Het geboortehuis
 1997 - De bovenste trede
 1999 - Traumachia

 Toekennings 

 1958 - Romanprijs van de provincie Antwerpen
 1958 - Romanprijs van de Kempische Cultuurdagen ( Hilvarenbeek )
 1959 - Referendum van de Vlaamse letterkundigen
 1960 - Arkprijs van het Vrije Woord
 1960 - Referendum van de Vlaamse letterkundigen
 1962 - Referendum van de Vlaamse letterkundigen
 1962 - De prijs van de Vlaamse lezer
 1964 - Augustus Beernaertprijs van de Koninklijke Academie voor Nederlandse Taal- en Letterkunde
 1967 - Prijs voor Letterkunde van de Vlaamse Provinciën
 1975 - Het Gulden Boek van de Lezende Jeugd (VBVB )
 1976 - Romanprijs van de provincie Antwerpen
 1980 - Europaliaprijs voor Literatuur
 2005 - Prijs voor Letterkunde van de provincie Antwerpen voor het gezamenlijke oeuvre

 Sien ook 

 Vlaamse literatuur

 Verwysings 

 Bronne 


 Webwerf van Frits de Vries, biograaf van Ward Ruyslinck
 Ward Ruyslinck

 Eksterne skakels 

Kategorie:Vlaamse skrywers
Kategorie:Sterftes in 2014
Kategorie:Geboortes in 1929